OpenLLM-France/wikimedia huggingface dataset:
# Anqing

Anqing (txinera sinplifikatuz: 安庆; pinyineraz: Ānqìng), Anhuiko probintzian kokatua. Guztira, 4.650.000 biztanle inguru dauzka eta 7.444 kilometro karratuko azalera.

## Inguru naturala eta kokapena

Prefektura mailako Amqing hiriaren mugakideak honakoak dira: Lu'an iparraldean, Chaohu ipar-ekialdean, Tongling ekialdean, eta Chizhou hego-ekialdean.

## Barruti eta konderriak

* Yingjiang Barrutia (迎江区)
* Daguan Barrutia (大观区)
* Yixiu Barrutia (宜秀区)
* Tongcheng Hiria (桐城市)
* Huaining Konderria (怀宁县)
* Zongyang Konderria (枞阳县)
* Taihu Konderria (太湖县)
* Qianshan Konderria (潜山县)
* Susong Konderria (宿松县)
* Wangjiang Konderria (望江县)
* Yuexi Konderria (岳西县)

## Klima

Datu klimatikoak (Anqing (1971—2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 7.4 | 9.3 | 13.7 | 20.7 | 25.8 | 29.0 | 32.5 | 32.2 | 27.5 | 22.3 | 16.2 | 10.4 | 20.6 |
| Batez besteko tenperatura minimoa (°C) | 1.3 | 3.0 | 7.0 | 13.1 | 18.4 | 22.3 | 25.7 | 25.3 | 20.7 | 15.1 | 8.7 | 3.3 | 13.7 |
| Pilatutako prezipitazioa (mm) | 48.2 | 71.4 | 133.4 | 164.3 | 191.5 | 280.3 | 195.9 | 129.9 | 88.3 | 81.8 | 57.1 | 32.8 | 1474.9 |
| Prezipitazio egunak (≥ 0.1 mm) | 9.8 | 10.8 | 15.2 | 14.2 | 13.6 | 13.5 | 11.3 | 10.3 | 8.7 | 9.0 | 7.4 | 6.5 | 130.3 |
| Eguzki orduak | 104.6 | 102.4 | 109.9 | 140.6 | 166.0 | 159.2 | 215.6 | 221.2 | 169.7 | 159.6 | 144.4 | 137.4 | 1830.6 |
| Hezetasuna (%) | 75 | 74 | 77 | 77 | 76 | 80 | 78 | 78 | 77 | 75 | 73 | 71 | 75.9 |
| Iturria: China Meteorological Administration ||||||||||||||

## Ondarea

* Zhenfeng pagoda, 1570ean eraiki zen Ming dinastia garaian, Yangtze ibaiaren ondoan dago.

## Hiri senidetuak

* Calabasas, Kalifornia, Ameriketako Estatu Batuak
* Ibaraki, Japonia
* Kütahya, Turkia

## Ikus, gainera

* Anhui probintziaren banaketa administratiboa

## Kanpo estekak

* (Txineraz) Anqingo gobernuaren webgunea.
* Datuak: Q360374
* Multimedia: Anqing / Q360374
# Anplifikadore

Anplifikadore honakoa izan daiteke:
* Anplifikadore elektroniko
* Potentzia etapa
* Anplifikadore operazional
* Anplifikadore diferentzial
# Anplitude Modulatu

AM akronimoa Anplitude Modulatuari dagokio. Seinale elektrikoak uhin elektromagnetiko bidez igortzeko irrati frekuentzian modulatzeko era bat da. Irrati programak AM modulazioaz igortzeko erreserbatua dagoen banda (frekuentzia tartea) ere AM deitu ohi da: 560-1200 kHz tartea. SW eta LW bandak ere AM bidez igortzen dute. Gaur egun kalitate hobea lortzen duen FM modulazioa erabiltzen da gehiago.

## Ikus, gainera

* AM irrati

## Kanpo estekak

* Datuak: Q183755
* Multimedia: Amplitude modulation / Q183755
# Anplitude (fisika)

Fisikan, era periodiko harmonikoan aldatzen ari den magnitude fisiko baten kasuan, anplitude (latineko amplitūdō hitzetik) deritzo magnitudeak erdiko baliotik aldenduz hartzen duen elongazio edo desplazamenduaren balio maximoari.
Kontzeptu hau era guztietako oszilazioetan ageri da, hala nola higidura harmonikoan, uhin-higiduran, uhin elektromagnetikoetan eta soinu-uhinetan.
Anplitudeak adierazten du oszilazioaren energia, baina higidura harmonikoaren kasuan, anplitudeak ez du eraginik periodoan eta maiztasunean.

## Anplitudearen unitateak

Anplitudearen unitateak aztertzen ari den magnitude fisikoarenak dira:
* Uhin mekanikoen edo bibrazioen kasuan, anplitudea desplazamenduarena da; hortaz, luzera-unitateak ditu, eta metrotan (${\text{m}}$) neurtzen da.
* Soinu-uhin batean, anplitudea gainpresio atmosferikoari dagokio da; beraz, soinu-uhin baten anplituderako unitateak pascal (${\text{Pa}}$), milibar edo beste edozein presio-unitate izan daitezke.
* Korronte alternoan, voltetan (${\text{V}}$) edo amperetan (${\text{A}}$) neurtutako batez besteko anplitude koadratikoa erabili ohi da, aztertzen ari den korronte horren magnitudearen arabera.
* Uhin elektromagnetiko batean, anplitudea intentsitate erradiatzailearen erro karratuarekin lotuta dago, eta uhin horren eremu elektrikoari dagokio.
* Argi-uhinetan, intentsitate erradiatzaileaz gain, argi-intentsitatea ere inportatzen da, eta hori kandela (${\text{cd}}$) unitatetan neurtzen da.

## Ikus, gainera

* pendulua
* osziladore harmonikoa
* higidura harmoniko sinplea
* korronte elektriko alternoa
* uhin elektromagnetikoa
* soinua

## Kanpo estekak

* Datuak: Q159190
* Multimedia: Amplitude / Q159190
# Anpoila

Anpoila bereziki sendagaiak eta gai kosmetikoak, bereziki isurkariak, hermetikoki gordetzeko erabiltzen den beirazko ontzi txikia da. Substantzia hartzeko ontzia mutur batetik edo bietatik puskatzen da eskuarki. Anpoila izena bonbillaren eta antzekoen kanpoko estalkia izendatzeko ere erabiltzen da.

## Kanpo estekak

* Datuak: Q477379
* Multimedia: Ampoules / Q477379
# Aspin

Aspin (okzitanieraz Aspin, frantsesez eta ofizialki: Aspin-Aure) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 51 biztanle zituen.

## Demografia
### Biztanleria

2007an Aspin-Aure udalerrian erroldatutako biztanleak 51 ziren. Familiak 24 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 4 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 41 etxebizitza zeuden, 21 familiaren etxebizitza nagusia ziren, 17 bigarren erresidentzia ziren eta 3 hutsik zeuden. 38 etxeak ziren eta 2 apartamentuak ziren. 21 etxebizitza nagusietatik 17 bere jabearen bizilekua ziren eta 4 alokairuan okupaturik zeuden; 1ek gela bat zuen, 1ek bi zituen, 4 etxek hiru zituzten, 5 etxek lau zituzten eta 10 etxek bost zituzten. 10 etxek euren parking plaza propioa zuten azpian. 9 etxetan ibilgailu bat zegoen eta 8 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Aspin-Aure udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 4 | 65-69 | 0 |
| 8 | 60-64 | 0 |
| 0 | 55-59 | 4 |
| 0 | 50-54 | 0 |
| 0 | 45-49 | 0 |
| 4 | 40-44 | 0 |
| 0 | 35-39 | 4 |
| 4 | 30-34 | 0 |
| 0 | 25-29 | 0 |
| 4 | 20-24 | 4 |
| 0 | 15-19 | 4 |
| 4 | 10-14 | 0 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 27 ziren, horien artean 22 aktiboak ziren eta 5 inaktiboak ziren. 22 pertsona aktiboetatik 20 lanean zeuden (14 gizon eta 6 emakume) eta 2 langabezian zeuden (2 emakume eta 2 emakume). 5 pertsona inaktiboetatik 1 erretiraturik zegoen, 3 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra igeltseroa zen.
2000. urtean Aspin-Aure udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1110877
* Multimedia: Aspin-Aure / Q1110877
# Aspies For Freedom

Aspies For Freedom (AFF) 2004an sortutako erakunde britainiarra da, pertsona autisten eskubideen aldeko mugimendua sentsibilizatzea helburu duena. Publikoari ezagutarazten dio autismoaren espektroan egoteak abantailak ere badituela eta ez desabantailak bakarrik. Horretarako, urtero Autisten Harrotasunaren Eguna antolatzen du. AFFk komunitate autistari laguntza ematen dio, ez du autismoa gaixotasuntzat hartzen eta sendatzeko saiakeren aurka dago.

## Historia

2004an Amy eta Gwen Nelsonek sortua, AFFk New Scientist moduko aldizkarietako argitalpenei esker ospea lortu zuen. 2007ko abuztuan, The Guardian egunkariak kalkulatu zuen 20.000 lagun zegoela erakundean.

## Aktibismoa

Gwen Nelsonek, Aspies For Freedomen sortzaileak, Autism Speaks erakundearen parodiak egin ditu Interneten, kontrako iritziak isilarazten ari direla esanez. 2004an, AFFk Nazio Batuen Erakundeari eskaera egin zion pertsona autistak gutxiengo talde gisa aitortzeko. Adierazpena Declaration of the autism community izenean kaleratu zen. Artikulu honek Nazio Batuen Erakundearen aitorpen ofiziala eskatzeko arrazoiak eta hori lortzeko egin beharreko lana azaldu zuen.
The Guardian egunkariak AFF pertsona autisten enplegurako laguntza baliabide gisa aipatu zuen.
Gwen Nelsonek eta Aspies For Freedomek autismoa detektatzeko jaio aurreko proba genetikoen aurka hitz egin dute, autismoa desberdintasun gisa irudikatuz eta ez gaixotasun gisa.

## Erreferentziak

* ↑ (Ingelesez) Bernier, Raphael A.; Gerdts, Jennifer. (2010). Autism Spectrum Disorders: A Reference Handbook. Bloomsbury Academic, 82 or. ISBN 9781598843347. (Noiz kontsultatua: 2024-02-18).
* ↑ (Ingelesez) «Autistic licence» Times Online 2005-12-31 jatorrizkotik artxibatua (artxibatze data: 2007-11-08) (Noiz kontsultatua: 2024-02-18).
* 1 2 3 (Ingelesez) Saner, Emine. «'It is not a disease, it is a way of life'» The Guardian 2007-08-07 (Noiz kontsultatua: 2024-02-18).
* ↑ (Ingelesez) Trivedi, Bijal. «Autistic and proud of it» New Scientist (London) 2005-06-15 (Noiz kontsultatua: 2024-02-18).
* ↑ (Ingelesez) Biever, Celeste. «Dispute rages over who speaks for autistic people» New Scientist (London) 197 (2641): 9. 2008-02-02.
* ↑ (Ingelesez) Groner, Rachael. (2012). «Sex As Spock» in McRuer, Robert; Mollow, Anna. Sex and Disability. Duke University Press, 279 or. ISBN 978-0822351542. (Noiz kontsultatua: 2024-02-18).
* ↑ (Ingelesez) «Declaration From the Autism Community That They Are a Minority Group» Press Release Newswire 2004-11-18 (Noiz kontsultatua: 2007-11-07).
* ↑ (Ingelesez) «Work: Giving autistic people access to work» The Guardian (London): 2. 2009-10-17.
* ↑ (Ingelesez) Caplan, Arthur. «Would you have allowed Bill Gates to be born?» NBC News 2005-05-31 (Noiz kontsultatua: 2024-02-18).

## Kanpo estekak

* (Ingelesez) Webgune ofiziala
* Datuak: Q4808047
# Aspinwall (Iowa)

Aspinwall Iowako hiri bat da. Crawford konderrian kokatua dago. 2010ean 40 biztanle zituen, 0,46 kilometro koadrotan banatuta.

## Ikus, gainera

* Crawford konderria

## Kanpo estekak

* Datuak: Q949123
# Aspinwall (Pennsylvania)

Aspinwall Pennsylvaniako borough bat da. Allegheny konderrian kokatua dago. 2010ean 2.801 biztanle zituen, 0,91 kilometro koadrotan banatuta.

## Ikus, gainera

* Allegheny konderria

## Kanpo estekak

* Datuak: Q1130345
* Multimedia: Aspinwall, Pennsylvania / Q1130345
# Aspinoceras

Aspinoceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Hauteriviarrean, hau da, orain dela 136 milioi urtetik 130 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3726990
# Peristediidae

Peristediidae arrain eskorpeniformeen familia zabala da. Familia sei generoz osaturik dago eta 44 espezie ditu barnean. Triglidae familia senide estua du eta, zenbait adituen ustez, bere kideak bertan daude sailkaturik.
Hona hemen FishBasek familiarako proposaturiko sailkapena:
* Gargariscus generoa (Smith 1917)
** Gargariscus prionocephalus (Duméril, 1869)
* Heminodus generoa (Smith 1917)
** Heminodus japonicus (Kamohara, 1952)
** Heminodus philippinus (Smith, 1917)
* Paraheminodus generoa (Kamohara 1957)
** Paraheminodus murrayi (Günther, 1880)
* Peristedion generoa (Lacepède 1801)
** Peristedion altipinne (Regan, 1903)
** Peristedion amblygenys (Fowler, 1938)
** Peristedion antillarum (Teague, 1961)
** Peristedion barbiger (Garman, 1899)
** Peristedion brevirostre (Günther, 1860)
** Peristedion cataphractum (Linnaeus, 1758)
** Peristedion crustosum (Garman, 1899)
** Peristedion ecuadorense (Teague, 1961)
** Peristedion gracile (Goode eta Bean, 1896)
** Peristedion greyae (Miller, 1967)
** Peristedion imberbe (Poey, 1861)
** Peristedion investigatoris (Alcock, 1898)
** Peristedion liorhynchus (Günther, 1872)
** Peristedion longispatha (Goode y Bean, 1886)
** Peristedion miniatum (Goode, 1880)
** Peristedion moluccense (Bleeker, 1851)
** Peristedion nierstraszi (Weber, 1913)
** Peristedion orientale (Temminck eta Schlegel, 1843)
** Peristedion paucibarbiger (Castro-Aguirre eta Garcia-Domínguez, 1984)
** Peristedion riversandersoni (Alcock, 1894)
** Peristedion thompsoni (Fowler, 1952)
** Peristedion truncatum (Günther, 1880)
** Peristedion unicuspis (Miller, 1967)
** Peristedion weberi (Smith, 1934)
* Satyrichthys generoa (Kaup 1873)
** Satyrichthys adeni (Lloyd, 1907)
** Satyrichthys amiscus (Jordan eta Starks, 1904)
** Satyrichthys clavilapis (Fowler, 1938)
** Satyrichthys engyceros (Günther, 1872)
** Satyrichthys hians (Gilbert y Cramer, 1897)
** Satyrichthys isokawae (Yatou eta Okamura, Okamura et al., 1985)
** Satyrichthys laticephalus (Kamohara, 1952)
** Satyrichthys lingi (Whitley, 1933)
** Satyrichthys longiceps (Fowler, 1943)
** Satyrichthys magnus (Yatou, Okamura et al., 1985)
** Satyrichthys orientale (Fowler, 1938)
** Satyrichthys piercei (Fowler, 1938)
** Satyrichthys quadratorostratus (Fourmanoir eta Rivaton, 1979)
** Satyrichthys rieffeli (Kaup, 1859)
** Satyrichthys serrulatus (Alcock, 1898)
** Satyrichthys welchi (Herre, 1925)

## Erreferentziak

* ↑ (Ingelesez) Scorpaeniformes. Integrated Taxonomic Information System.
* ↑ www.fishbase.us

## Kanpo estekak

* Datuak: Q687649
* Multimedia: Peristediidae / Q687649
* Espezieak: Peristediidae
# Peristaltismo

Peristaltismoa zizarearen mugimenduaren tankerako higitzea da, gihar-zuntzak dituzten hodi-itxurako organoek (hesteek, batez ere) beren edukia aurrerantz bultzatzeko egiten dutena. Uhinak eragiten dira, eta uhin horiek bultzatuta helarazten dira, adibidez, elikagaiak hestegorritik ondesteraino, edo gernua ureterretan barrena giltzurrunetatik maskuriraino.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q308695
# Perla Ibaiaren Deltako Gune Ekonomikoa

Perla Ibaiaren Deltako Gune Ekonomikoa (ingelesez: Pearl River Delta Economic Zone ; txinera sinplifikatuz: 珠江三角洲经济区; txinera tradizionalez: 珠江三角洲經濟區; pinyineraz: zhū sān jiǎojīng jìqū) (antzina 粤江平原 ere deitua) Guangzhou, Shenzhen, Dongguan, Foshan, Zhongshan, Zhuhai, Jiangmen, eta Huizhou eta Zhaoqingeko zati batek osatzen duten gune ekonomiko handia da. 1979an gobernuak hasitako aldaketa ekonomikoen ondorioz Txinako Herri Errepublikako gune ekonomikorik dinamikoena da.

## 2008-2020 plangintza

Gobernuak 2008-2020 urteetarako kaleratutako plangintza berriaren arabera, gunea osatzen duten hirien arteko elkarkidetza sustatu nahi da eta horrekin batera, manufakturen eta industriaren sektoreei indarra eman. Perla ibaiaren delta "munduko merkataritza, logistika, salerosketa, konferentzia eta turismoaren erdigunea izatea da" agintarien helburu nagusia. Horrekin batera, bi edo hiru hiri berri eraikiko dira, nazioarte mailan produktuak saltzen arituko diren hamar enpresa multinazional, eta azpiegituren hedapena.

### Azpiegiturak

Guangdongeko gobernuak honako azpiegiturak eraiki nahi ditu 2020. urtera arte Perla ibaiaren deltan:
* Hong Kong-Zhuhai-Macau zubia, izen bereko hiriak batuko dituen 29 kilometroko zubia.
* Autobide berrien 3.000 kilometro berriren eraikitzea.
* Burdinbide sarea handitzea, horreterako 2012rako 1.100 kilometro eta 2020rako 2.200 kilometro eraikiz.
* Garraio publikoaren hobetzea, Guangzhou eta Shenzhengo metroen bat-egitea, eta eskualderako abiadura handiko trenbidea eraikitzea.

## Ikus, gainera

* Perla ibaiaren delta

## Kanpo estekak

* (Ingelesez) Gune ekonomikoaren profila HKTDCren webgunean.
* Hong Kong eta Shenzhengo metroak bat eginik erakusten dituen mapa.
* Datuak: Q7158154
# Perla Ibaiko dorrea

Perla Ibaiko Dorrea edo Pearl River Tower (txineraz: 珠江大厦), Txinako Herri Errepublikako Guangzhou hirian dagoen bulego etxe orratza da. Eraikuntza lanak 2011an amaitu ziren eta 309 metro eta 71 solairu dauzka.

## Arkitektoa

Skidmore, Owings and Merrill arkitekto talde estatubatuarrak diseinatutako etxe orratz honek, haizearen indarrarekin energia ekoizteko airesorgailuak izango ditu egiturako hainbat puntutan.

## Eraikuntza

2005eko udazkenean, dorrearen diseinua erabakitzeko nazioarteko arkitektura lehiaketa antolatu zen, Skidmore, Owings and Merrill irabazle izan zirelarik. Lehen harria 2006ko irailaren 6an jarri zen eta makinera ondorengo asteetan hasi zen lanean. 2008ko urtarrilean, lurpeko solairuentzako zulaketa amaitu zen, eta ondoren, eraikuntza garabiak jarri eta lurpeko solairuak altxatzen hasi ziren.
2008ko abuztuan, lur-gaineko egitura eraikitzen hasi ziren. 2009ko apirilean 15. solairua eraiki zuten, eta hilabete batzuk beranduago, urrian, behekaldeko solairuetan, dorreak izango zuen gortinazko hormadun fatxada jartzen hasi ziren.
2010eko martxoaren 17an, dorreak gorengo garaiera eskuratu zuen, azken solairuetako altzairuzko egitura jartzean.

## Ikus, gainera

* Guangzhou

## Kanpo estekak

* (Ingelesez) Proiektuari buruzko informazioa arkitekto taldearen webgunean.
* Eraikuntza lanen egoera 2009ko azaroaren 21ean.
* Datuak: Q249319
* Multimedia: Pearl River Tower / Q249319
# Perla ibaiaren delta

Perla ibaiaren delta (txinera sinplifikatuz: 珠江三角洲; pinyinez: Zhūjiāng Sānjiǎozhōu), Txinako Herri Errepublikako hegoaldean dagoen gunea da. Perla ibaiaren itsasadarrak Hego Txinako itsasoarekin bat egiten du bertan.
Ekonomia 1970eko hamarkadan liberalizatu zenetik, Txinako gune ekonomikorik garrantzitsuenetakoa da, Shanghairekin batera. Txinako gobernuak Shenzhengo arrantza portua hiri ekonomiko berezi izendatu zuenetik, gunearen hazkundea izugarria izan da.

## Inguru naturala eta kokapena

Perla ibaiaren delta Txina hegoaldeko gune metropolitar erraldoia da. Bederatzi prefektura ditu (Guangzhou, Shenzhen, Zhuhai, Dongguan, Zhongshan, Foshan, Huizhou, Jiangmen eta Zhaoqing), eta bi lurralde berezik osatzen dute (Macau eta Hong Kong).

## Demografia

Perla ibaiaren deltako biztanleria :
| Hiria | Biztanleak | Ehunekoa |
| Guangzhou | 10.045.800 | %2 1,56 |
| Shenzhen | 8.464.300 | % 18,17 |
| Hong Kong | 7.000.000 | % 15,02 |
| Dongguan | 6.864.000 | % 14,73 |
| Foshan | 6.740.000 | % 14,47 |
| Jiangmen | 4.126.400 | % 8,86 |
| Zhongshan | 1.422.600 | % 3,05 |
| Zhuhai | 1.408.000 | % 3,02 |
| Macau | 520.400 | % 1,12 |
| GUZTIRA | 46.591.500 | |
* Guangzhou: Guangdong probintziako hiriburua da, eta delta osatzen duten hirien artean jendetsuena.
* Shenzhen: Deng Xiaopingek "Gune Ekonomiko Berezia" izendatu zuen lehen hiria izan zen eta 1970eko hamarkadatik Txinan gehien hazi den hiria da.
* Hong Kong: 1997. urtera arte, Erresuma Batuaren kolonia, Asiako finantza gunerik garrantzitsuenetakoa da.
* Dongguan: Guangzhou hiriaren iparraldean dagoen hiria. Perla ibaiaren mendebaldean dago. Txinako merkatal-gunerik handiena dago bertan.
* Foshan: Antzinako ondarea ondo kontserbatzen duen hiria da: duela mende asko, bertan zeuden portzelana industriengatik ezaguna zen.
* Jiangmen: Guangdong probintziako bigarren porturik garrantzitsuena dago bertan. Gobernuak gune industrial erraldoia eraiki nahi du portuaren inguruetan.
* Zhongshan: Guangzhou eta Macau arteko hiria da. Txinan lanparak ekoizteagatik ezaguna.
* Zhuhai: Macaurekin batera, Txinako Gune Ekonomiko Berezietako bat da. Macauren ondoan dago.
* Macau: 1999. urtera arte Portugalen kolonia, Macau Txinako gune turistiko garrantzitsua da, eta jokoa legezkoa den hiri bakarra.

## Argazkiak

Perla ibaiaren delta osatzen duten hirien argazkiak:
* Hong Kong
* Dongguan
* Foshan
* Jiangmen
* Zhongshan
* Zhuhai
* Macau

## Ikus, gainera

* Perla Ibaiaren Deltako Gune Ekonomikoa

## Kanpo estekak

* (Ingelesez) Deltaren satelite bidezko irudiak.
* Datuak: Q1144286
* Multimedia: Pearl River Delta / Q1144286

## Bibliografia

* KOOLHAAS, REM. Pearl River Delta. Monacelli Press, 2000. ISBN 1-58093-064-6
# Perla Arrantzaleen Kostaldea

Perla Arrantzaleen Kostaldea Indiako hego-ekialdeko itsasbazter zatia da, Mannarko golkoan dagoena, Kanyakumariren ekialdean, Sri Lanka uhartearen aurrean. 250 kilometroko hondar zerrenda da, Kanyakumaritik Adamen Zubiraino doana. Bertako bizilagunak, paravak, perla arrantzatik bizi ziren; hortik itsasalde honen izena. Frantzisko Xabierkoa 1542an iritsi zen bertara eta paravak ebanjelizatzen jardun zuen.

## Erreferentziak

* ↑ Deckla, S.. Maritime History of the Pearl Fishery Coast. thamizhagam.net (Noiz kontsultatua: 2016-8-10).
* ↑ Xabierren mundua. dpto.educacion.navarra.es (Noiz kontsultatua: 2016-8-10).

## Kanpo estekak

* Datuak: Q17052922
# Perla bainuetxea

    Artikulu hau Donostiakoari buruzkoa da; beste esanahietarako, ikus «La Perla hotela».
Perla bainuetxea Gipuzkoako Donostia hiriburuko Erdialdea auzoan bainuetxe eta jatetxe bat da. Hain zuzen ere, Kontxako badian dago, izen berdineko Kontxako pasealekuan eta Aita Binuesa plazan, Kontxako hondartza aurrez-aurre duelarik.

## Historia

Kontxako erdian kokatua, egurrezko bainuetxe bat egon zen bertan. Bere balkoiek laurogeita hamar metro luze zituzten eta egunero dirudun turisten bilera leku ziren. Bertan saloi zentral bat zegoen, hainbat bainuetxe zerbitzuekin, baita hondartzara jaisteko kabinak zein marea beherarekin funtzionatzen zuen zaldiz tiratutako tranbia bat.
1908an Udaletxeak erabaki zuen berritzea, zaharkituta geratu zelako. Eraikina 1912ko uztailaren 2an ireki zen berriro, harriz eta hormigoiz eginda. Antonio Kortazar arkitekto donostiarrak diseinatu zuen multzoa, ondoko mendebalderaxeago dagoen Errege-erreginen bainuetxe edo kaseta bezalaxe.
1924an jokua debekatu zen Donostian eta, hainbat krisiren ostean, eraikina gainbeheran sartu zen, jarduerarik gabe eta ia erortzeko arriskuarekin. 1960an Donostian lehenengo dantzaldiak antolatzen hasten dira, berriro ere. 1961an Aurelio eta Andrés Sabadell Martínezek Udaletxeari eraikina alokatu zioten dantzalekua egiteko bertan.
1990an Udaletxeak La Perla konplexua eraberritzea erabaki zuen. 1991ko otsailean ateak itxi zituen eta 1993an beheko pisu guztia eraitsi eta berreraiki zen, Joaquín Zubiriaren proiektua jaraituz. Honela jatorrizko eraikinaren funtziora itzuli zen, talasoterapia eskainiz jaietarako gune izateaz gain.
2013ko azken erreformarekin 5.500 m$^2$eko eremua hartzen du.

## Ikus, gainera

* Belle Epoque

## Erreferentziak

* ↑ Turismo y hoteles en la tarjeta postal : (1900-1975), Donostia-San Sebastián, Gipuzkoa. (1ª ed. argitaraldia) L. Gómez 2012 ISBN 8461598768..
* ↑ (Gaztelaniaz) PPLL. (2007-08-12). «Los arquitectos» El Diario Vasco (Noiz kontsultatua: 2024-03-21).

## Kanpo estekak

* La Perla bainuetxearen webgunea (Gaztelaniaz) (Frantsesez) (Ingelesez)
* Datuak: Q12261747
* Multimedia: La Perla (Donostia-San Sebastián) / Q12261747